# Ana de día

Ana de día és una pel·lícula espanyola escrita, dirigida i produïda per Andrea Jaurrieta.

## Sinopsi

Ana és una jove educada en una família de classe mitjana tradicional. Està a punt d'acabar el seu doctorat en dret, entrar a formar part d'una empresa i casar-se, però no se sent realitzada. Un dia, descobreix que una doble idèntica a ella ha ocupat el seu lloc duent a terme totes les seves responsabilitats i obligacions. Llavors es debat entre lluitar per la seva identitat perduda o, pel contrari, intentar buscar la seva pròpia identitat aliena a tot el que suposava la seva vida "normal".
Adonant-se que per primera vegada és totalment lliure, Ana decideix explorar la seva llibertat i anonimat, provant els seus límits i buscant el sentit de la seva pròpia existència entre les nits de cabaret i la pensió on s'allotjarà, repleta de personatges que anhelen així mateix desaparèixer en la nit.

## Repartiment

* Ingrid García-Jonsson... Ana / Nina
* Fernando Albizu ... Maestro
* María José Alfonso ... Madame Lacroix
* Iñaki Ardanaz ... Iván
* Carla de Otero ... La Muerta
* Cibeles Fernández ... La Flaca

## Crítiques

| « | "Una inquietant òpera prima que busseja en la immarcesible dualitat de l'ésser humà (...) El film alterna encerts, com la construcció de l'ambigu personatge principal, amb desencerts flagrants (...) Puntuació: ★★ (sobre 5)" | » |
| — Alberto Luchini: Diari El Mundo |||
| « | "A vegades el seu recorregut es torna una miqueta confús, però darrere de les seves imatges trobem una mirada autoral i una proposta absorbent entorn de la dilució de la identitat en temps d'hipocresia moral. (...) Puntuació: ★★★ (sobre 5)" | » |
| — Beatriz Martínez: Fotogramas |||
| « | "Una pel·lícula excelsa. I universal. Per a tots els gèneres. (...) una història urbana, lleugerament abstracta i molt cinéfaga sobre la identitat; sobre el reflex d'una dona en el mirall dels seus somnis, els seus desitjos i els seus errors." | » |
| — Luis Martínez: Diari El Mundo |||

## Nominacions i premis
### XXXIII Premis Goya

| Categoria | Nominats | Resultat |
| Millor director novell | Andrea Jaurrieta | Nominada |

### 74a edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor director novell | Andrea Jaurrieta | Nominat |

### Festival de Cinema d'Espanya de Tolosa de Llenguadoc

| Categoria | Nominats | Resultat |
| Millor director novell | Andrea Jaurrieta | Guanyadora |

### Festival de Màlaga

| Categoria | Nominats | Resultat |
| Bisnaga d'Or | Andrea Jaurrieta | Nominat |

## Referències

* ↑ Ana de día: un paseo por el lado oscuro, El Mundo, 8 de novembre de 2018
* ↑ Ana de día a Fotogramas
* ↑ Celia Rico y Ana Jaurrieta: "La sensibilidad no es patrimonio de las mujeres", El Mundo, 1 de febrer de 2019
* ↑ Ana de día al web dels premis Goya
* ↑ «Nominados y algunos datos de las 74 Medallas del CEC». CEC. [Consulta: 11 febrer 2019].
* ↑ ‘Ana de día’, premiada en Alejandría y en Toulouse, Diario de Navarra, 16 d'octubre de 2018
* ↑ 'Ana de día', la ópera prima de Andrea Jaurrieta, invita a los espectadores a meterse en la piel de su protagonista Arxivat 2020-03-03 a Wayback Machine., al web del Festival de Màlaga